《春日遣怀二首 其一》
元代·吴志淳

四顾山河归一统，明君文德似唐尧。幽燕地阔干戈息，吴楚春深雨露饶。

中古衣冠存旧制，南来律令有新条。腐儒击壤茅檐下，为拟讴歌答圣朝。

作者简介：元明间庐州府无为州人，字主一。元末历知靖安、都昌二县。奏除待制翰林，为权幸所阻。以避兵移家豫章，再迁浙江鄞县东湖。入明不仕。工草书篆隶，亦能诗。